यादव वि.सं. २०४७ बठेइ २०५० सम्म नेपाली कांग्रेसआ सरकारमी स्वास्थ्य राज्यमन्त्री थ्या । उन वि.सं. २०५६ सालआ चुनावमी नेपाली कांग्रेसआ उम्मेद्वारआ रूपमी प्रतिनिधि सभा खिलाइ चुनीया थ्या। उइ चुनाउ पछा उन स्वास्थ्यमन्त्री भयाआ हुन्। वि.सं. २०६४ चैतआ मैना भया संविधान सभाआ चुनावमी यादव ले धनुषा ५ संसदीय क्षेत्रमी प्रतिस्पर्धा अर्‍यो । १०,३९२ मत पाइबर तै ठउर बठेइ चुनावमी उनले जित्यो। २०६५ साउन ६ मी राष्ट्रपति खिलाइ दोसर्‍याँ भयाआ चुनावमी नेपाल कम्युनिस्ट पार्टी (माओवादी)या उमेद्वार राम राजा प्रसाद सिंहलाई २८२ हराइबर उन नेपालआ पैल्ला राष्ट्रपतिया रूपमी चुनिया हुन। उनले संविधान सभामी पण्याआ ५९० मत मध्ये ३०८ मत पायाआ थ्यो । उनले वि.सं. २०६५ साउन ८ गते नेपालआ पैल्ला राष्ट्रपतिया रूपमी शपथ खायो । प्रधान न्यायाधीश केदारप्रसाद गिरीले उनलाई राष्ट्रपति भवन शीतल निवासमी पद रे गोपनीयताआ शपथ ख्वयया थ्यो । शपथ ग्रहण समारोहमी उइबेलाआ प्रधानमन्त्री गिरिजाप्रसाद कोइराला लगायतआ और लै भौत पौना उपस्थित थ्या। तै पछा उनले उपराष्ट्रपति परमानन्द झालाई शपथ ग्रहण अराया थ्यो ।